2.1.5. **Az egyéb foglalkozások igénybevételének lehetősége**

Az Szkt. 35. §-a szerint

(1)A szakképző intézményben a szakmai oktatást - ha e törvény másképp nem rendelkezik - azokon az évfolyamokon, amelyeken közismereti oktatás is folyik, a nappali rendszer szerint az egyéni és csoportos foglalkozások keretében kell megszervezni.   
A foglalkozás lehet:   
a) kötelező és szabadon választható foglalkozás, illetve   
b) egyéb foglalkozás.

(3) Egyéb foglalkozásként a kötelező foglalkozásokon kívüli egyéni vagy csoportos, pedagógiai vagy szakmai tartalmú foglalkozás szervezhető meg. A szakképző intézmény által szervezett egyéb foglalkozásokat a szakképző intézmény szakmai programjában kell meghatározni.

(4) A szakképző intézmény köteles a tehetség kibontakoztatására, a hátrányos helyzetű tanulók, illetve képzésben részt vevő személyek felzárkóztatására, a beilleszkedési, tanulási, magatartási nehézséggel küzdő tanulók számára differenciált fejlesztést megszervezni.

Iskolánkban a fenntartótól kapott lehetőségek szerint 9. évfolyamon, majd szükség szerint felmenő rendszerben csoportbontásban tanítjuk: az idegen nyelvet, a digitális kultúrát. Célunk ezzel, hogy az ismereteket elmélyítsük, több idő jusson a kommunikációs készségek fejlesztésére és tanulók tudásának megalapozására.

A csoportbontás elvei: a differenciált oktatás érdekében a bemeneti mérések eredményei alapján a tudásuknak és képességeiknek megfelelően, ill. szakmák szerint, alkalmazkodva a szakmai elmélet és gyakorlat óráihoz, szervezzük a csoportokat.